Jeg er nå 2 uker inn i skoleperioden, og denne uken var den første uken med hele skoledager, treninger og fag. Jeg prøver så fort som mulig å komme inn i en fin rutine, med gode økter og mye av den samme treninga. Forrige uke var det mange halve dager og treninger som ble avlyst grunnet informasjon på skolen. Men jeg er nå i en god rutine og klar for et til hardt og krevende år på Wang toppidrett i Tønsberg. Denne uken fikk jeg gjennomført en normal og ganske lett uke med tanke på intervallene.
(hardøkt/konkurranse)KM Langdistanse i et svært tøft terreng. Kjente tidlig i løpet at kroppen ikke spilte på lag. Når jeg begynte å miste hodet, ble det mye bom. Derfor valgte jeg å bryte løpet og heller spare meg til stafetten som skulle gå dagen etter.